stanford-oval/wikipedia huggingface dataset:
עדה בת אילון

עדה היא בתו של אילון החתי, אשתו של עשו ואמו של אליפז.
פירוש השם עדה הוא עדי, תכשיט.
בתורה, כתוב לעשו 6 נשים עם שמות שונים. בתחילה נכתב: יהודית בת בארי החתי, בשמת בת אילן החתי, ומחלת בת ישמעאל ולאחר מכן נכתב: עדה בת אילון החתי, אהליבמה בת ענה בת צבעון החוי, ובשמת בת ישמעאל. ככל הנראה, מחלת בת ישמעאל ובשמת בת ישמעאל אלה אותן נשים, ובשמת בת אילון החתי ועדה בת אילון החתי הן גם אותן הנשים.
רש"י אומר שהשם בשמת ניתן לעדה משום "שהייתה מקטרת בְּשָׂמִים לעבודה זרה".
ראו גם

אילון החתי
הערות שוליים

↑  ספר בראשית, פרק ל"ו, פסוקים ב'–ט"ז
1 2  ראו אנציקלופדיה מקראית כרך ו
↑  ספר בראשית, פרק כ"ו, פסוק ל"ד
↑  ספר בראשית, פרק ל"ו, פסוקים ב'–ג'
1 2  עדי אביר-בעל האתר, נשותיו של עשו, באתר 1vsdat.org
↑  עדה בת אילן, באתר אתר הניווט בתנ"ך
↑  רש"י בראשית, לו, ב
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
פדרו סוביחאנה

| --- | --- |

 לידה:  5 בנובמבר 1948 (בן 75) סן סבסטיאן, ספרד 
 מסעדות:  אקלארה
 טלוויזיה:  La Cocina de Pedro Subijana
 akelarre.net
 
פדרו סוביחאנה רזה (ספרדית: Pedro Subijana Reza; נולד ב-5 בנובמבר 1948) הוא שף ספרדי.
ביוגרפיה

סוביחאנה נולד בסן סבסטיאן, חבל הבסקים, ספרד. הוא למד ניהול בתי מלון בבית ספרו של השף לואיס איריזר (Luis Irizar) במדריד.
ב-1975 הגיע למסעדת "אקלארה" (בבסקית: Akelare) כשף וכעבור שנים רבות נהפך לבעליה. המסעדה שוכנת על הר איחלדו, צפונית-מערבית לסן-סבסטיאן. פירוש המילה אקלארה בבסקית הוא "חגיגת מכשפות".
ב-1978 זכה בכוכב ב"מדריך מישלן האדום", ב-1979 זכה בפרס הטבח הטוב ביותר. ב-1981 זכה בשני כוכבים. ב-1982 וב-1997 זכה לפרס כשף הטוב ביותר בספרד ממועדון "גורמה". ב-1999 זכה לפרס השף הטוב ביותר. ב-2000 זכה לפרס האוכל של ספרד. הוא זכה לניקוד של 9.5 מ "Gourmetour" ב-2002, לניקוד של 4 מ-"Guía Campsa" באותה שנה.
הוא בעל תוכנית טלוויזיה "La Cocina de Pedro Subijana" המשודרת ברשת הטלוויזיה "ETB", מאז 1992 ועד היום שודרו 1,400 תוכניות. הוא מלמד בישול במספר מוסדות באירופה ובאמריקה. ב-2003 מונה לנשיא "Eurotoques" הבינלאומית.
המסעדה החזיקה בשלושה כוכבים ב"מדריך מישלן" ב-2004, ירדה לשני כוכבים ב-2005, הועלתה מחדש לשלושה כוכבים ב-2007 וממשיכה לשמור על הניקוד הזה מאז ועד היום (2010). המסעדה שייכת לרשת "רלה א שאטו". היא כלולה במדריך השולחנות הגדולים בעולם.
סוביחאנה שייך לזרם "המטבח הבסקי החדש", אליו שייך גם חואן-מארי ארזאק.
ספריו

Menú del día I (1992).
Menú del día II (1993).
Denok sukaldari (1994).
Cocina riojana (coautor junto con Lorenzo Cañas).
Mis recetas de la tele (1995).
Pedro Subijana cocinando para Inasmet (1998).
La cocina vasca de Pedro Subijana (1999).
La cocina vasca para el Grupo Ingeteam (1999).
La cocina de Akelarre, el sueño de Pedro Subijana (Everest, 2001).
La cocina doméstica de Pedro Subijana (Astamenda-Ttarttalo, 2003).
לקריאה נוספת

אביטל ענבר, התענוגות של דרום-מערב צרפת, הוצאת כתר, ירושלים, 2005, עמ' 267-263.
פדרו סאה

פדרו סאה (בספרדית: José Pedro Cea; נולד ב-1 בספטמבר 1900 במונטווידאו שבאורוגוואי) היה כדורגלן ומאמן אורוגוואי, ששיחק בעמדת הקשר התקפי בקבוצת נסיונל ובנבחרת אורוגוואי.
ביוגרפיה

סאה נולד ב-1 בספטמבר 1900 במונטווידאו שבאורוגוואי. הוא שיחק את כל הקריירה שלו בקבוצה נסיונל האורוגוואית וזכה עימה במספר אליפויות.
סאה ערך את הופעת הבכורה בנבחרת אורוגוואי בנובמבר 1923. הוא זכה עימה בשני טורנירי קופה אמריקה בשנים 1923 ו-1924, וגם בשתי מדליות זהב אולימפיות באולימפיאדות 1924 ו-1928.
במונדיאל 1930, המונדיאל הראשון בהיסטוריה שנערך באורוגוואי, סאה היה הכובש הפורה ביותר משחקני נבחרתו. הוא כבש שלושער בחצי הגמר נגד יוגוסלביה, וגם כבש בגמר נגד ארגנטינה את שער השוויון. אורוגוואי ניצחה בסוף המשחק 2–4 וזכתה במונדיאל. בסיום הטורניר זכה סאה בנעל הכסף ונבחר להיות בנבחרת המצטיינת.
בתור מאמן אימן סאה את נבחרת אורוגוואי ואת משחקו הראשון ערך ב-12 במרץ 1940, בניצחון 2–3 על צ'ילה במשחק ידידות. אימן אותה בשני טורנירי קופה אמריקה ב-1941 ו-1942, כשבאחרון מביניהם הוא הוביל אותה לזכייה. בסוף מרץ 1943 הוחלף בתפקיד בטורניר הקופה מינאבורו על ידי חברו לנבחרת בעבר, הקטור קסטרו, אך הוא שב לאמן את אותה במסגרת הקופה ניוטון של 1945. סאה נפטר ב-18 בספטמבר 1970 בגיל 70.
תארים > כשחקן

אליפות אורוגוואי: 1934
גביע העולם: 1930
קופה אמריקה (2): 1923, 1924
מדליית זהב אולימפית (2): 1924, 1928
תארים > כמאמן

קופה אמריקה: 1942
עמוד אלכסנדר

| --- | --- |

 מידע כללי
 סוג:  עמוד ניצחון, אטרקציה תיירותית 
 על שם:  הניצחון הרוסי על נפוליאון בונפרטה
 מיקום:  סנקט פטרבורג 
 מדינה:  רוסיה 
 הקמה ובנייה
 תקופת הבנייה:  ? – 11 בספטמבר 1834
 תאריך פתיחה רשמי:  11 בספטמבר 1834 
 יוצר:  בוריס אורלובסקי, אוגוסט דה מונפרן 
 אדריכל:  אוגוסט דה מונפרן 
 מידות
 גובה:  47.5 מ' 
 קואורדינטות:  59°56′21″N 30°18′57″E﻿ / ﻿59.939166666667°N 30.315833333333°E﻿ / 59.939166666667; 30.315833333333
  (למפת סנקט פטרבורג מוגדלת) עמוד אלכסנדר(למפת סנקט פטרבורג רגילה) עמוד אלכסנדר
 
עמוד אלכסנדר במרכז כיכר הארמון, מול ארמון החורף
עמוד אלכסנדר (רוסית: Александровская колонна) הוא מונומנט הנמצא במרכז כיכר הארמון בסנקט פטרבורג. עמוד הזיכרון נבנה לזכר הניצחון הרוסי על נפוליאון בונפרטה בשנת 1812, והוצב במקום בשנת 1834.
הרעיון להקמת המונומנט במרכז הכיכר שייך לאדריכל הכיכר, קארלו רוסי. התכנון בתחילה היה להציב במרכז פסל נוסף של פיוטר הגדול, אך האדריכל התנגד לרעיון זה. כתוצאה מכך נפתח מכרז להקמת המונומנט המרכזי בכיכר. הקיסר ניקולאי הראשון החליט שעמוד הזיכרון יוקדש לאחיו, אלכסנדר הראשון, קיסר רוסיה. הפרויקט הועבר לאדריכל הצרפתי אוגוסט דה מונפרן (אנ'), ובנייתו החלה בשנת 1830. זהו המונומנט הגבוה מסוגו בעולם: גובהן 47.45 מ'. בראש העמוד הוצב פסל של מלאך האוחז צלב, פרי עבודתו של הפַּסָּל הרוסי בוריס אורלובסקי (אנ'). פני המלאך דומים לפניו של אלכסנדר הראשון, קיסר רוסיה.
מאפייני הפסל

גובה כולל - 47.5 מ'
גובה העמוד (ללא בסיס וללא פסל המלאך) - 25.6 מ'
גובה הבסיס - 2.9 מ'
גובה המלאך - 4.3 מ'
גובה הצלב - 6.4 מ'
כותר העמוד - 3.5 מ'
שטח הבסיס - 6.3 * 6.3 מ'
גודל התחריטים על הבסיס - 5.3* 3.1 מ'
שטח הגדר - 16.5 * 16.5 מ'
משקל העמוד - כ-600 טון
משקל הפסל מעל העמוד - 37 טון
העמוד נבנה מגרניט אדום שנחצב מפינלנד והובא לסנקט פטרבורג בשנת 1832 דרך הים, באונייה שתוכננה לכך במיוחד. עמוד האבן, שמשקלו כ-600 טון, הועמד במקום תוך שעתיים בלבד. העמדתו של המונומנט כה מוצלחת, עד שלא היה צורך בחיבור מיוחד לבסיס ובאמצעי חיזוק, והעמוד יציב בזכות משקלו העצמי.
על בסיס העמוד ישנם תבליטים מן ההיסטוריה הרוסית. הם כוללים דיוקנות של אלכסנדר נבסקי, ירמק, אולג ואלכסנדר הראשון, קיסר רוסיה. הבסיס מעוטר גם בדמויות אלגוריות של ניצחון ותהילה, הכוללים תאריכים של הקרבות החשובים. בפאת הבסיס הפונה לארמון החורף מופיע זוג נשים מכונפות הנושאות לוח עם הכיתוב "לאלכסנדר הראשון מרוסיה בתודה" (Александру Первому благодарная Россия). תבליטים אלגוריים נוספים מציגים את נהרות הויסלה והניימן, אותם חצה הצבא הרוסי בדרך לפריז. סביב העמוד נבנתה גדר דקורטיבית מארד, בגובה מטר וחצי. הגדר מעוטרת ב-136 נשרים ו-12 תותחים צרפתיים. בפינת הגדר נבנה ביתן לשומר.
הפתיחה הרשמית של הפסל נערכה ב-11 בספטמבר 1834 בנוכחות הקיסר, משפחתו, הנציגות הדיפלומטית ויחידות צבאיות. לאחר פתיחת הפסל נערך מצעד צבאי בו השתתפו כ-100 אלף חיילים.
בתקופת קיומו בוצעו בעמוד חמש עבודות שיקום. בתקופה הסובייטית הגדר פורקה ונבנתה מחדש לקראת שנת 2004. באותה שנה הסתיימו עבודות משמעותיות לשיקום הפסל.
הפסל מהווה אחד מסמלי העיר. בהתאם למסורת העירונית, נוהגים זוגות בעת חתונתם להקיף את העמוד, כאשר החתן נושא את הכלה על ידיו. על פי המסורת, מספר הילדים שיוולדו לזוג יהיה במספר ההקפות סביב העמוד.
ראו גם

ללנינגרד, העיר הגיבורה
פסל המלאך בראש העמוד
הכתובת לכבוד אלכסנדר הראשון על בסיס המונומנט
פדרו סבאיה

פדרו סבאיה ברקין (בספרדית: Pedro Zaballa Barquín, נולד ב-29 ביולי 1938 בקסטרו אורדיאלס שבספרד, נפטר ב-4 ביוני 1997 באוביידו שבספרד) היה כדורגלן ספרדי ששיחק כקיצוני ימני החל מסוף שנות ה-50 של המאה ה-20 ועד תחילת שנות ה-70. את עיקר הקריירה שלו בילה במדי ראסינג סנטנדר, ברצלונה וסבדל. במשחקו היחיד במדי נבחרת ספרד הבקיע צמד לרשתה של אירלנד בגומלין רבע גמר מוקדמות יורו 1964. נודע בכינוי פרו (Peru) סבאיה.
סבאיה נודע בשל הגינותו, והחל מעונת 1998/1999 מחלקת כמדי עונה התאחדות הכדורגל הספרדית פרס על שמו לשחקן, מועדון, קהל או הנשיא שהיווה דוגמה למופת של הגינות.
תארים > ברצלונה

הגביע הספרדי (1): 1962/1963
גביע ערי הירידים (1): 1965/1966
תארים > נבחרת ספרד

יורו 1964
פטר סוצ'יץ'

פטר סוצ'יץ' (בקרואטית ובבוסנית: Petar Sučić; נולד ב-25 באוקטובר 2003 בליבנו שבבוסניה והרצגובינה) הוא כדורגלן קרואטי-בוסני המשחק בעמדת הקשר האחורי בקבוצת דינמו זאגרב מליגת העל הקרואטית ובנבחרת קרואטיה.
קריירת מועדונים

סוצ'יץ' נולד בבוסניה והרצגובינה וגדל במחלקות הנוער של NK ספורטפרבנט בוגוינו, איסקרה בוגוינו וזרינסקי מוסטאר. בחודש ינואר 2022 חתם על חוזה לחמש שנים בדינמו זאגרב מליגת העל הקרואטית, והחל לשחק בקבוצת המילואים של המועדון. ב-17 ביוני 2022 הושאל למשך עונה אחת לזרינסקי מוסטאר, ובמהלך תקופת ההשאלה ערך 27 הופעות במסגרת ליגת העל של בוסניה והרצגובינה, וזכה עם המועדון באליפות בוסניה והרצגובינה ובגביע הבוסני.
לקראת עונת 2023/2024 חזר לדינמו זאגרב, ובעונה זו זכה עמה אליפות קרואטיה, בגביע הקרואטי ובסופר קאפ הקרואטי.
קריירה בינלאומית

סוצ'יץ' נולד בבוסניה והרצגובינה למשפחה ממוצא קרואטי. הוא שיחק בנבחרות הצעירות של בוסניה והרצגובינה.
בחודש מרץ 2024 החליט לייצג את הנבחרת הבוגרת של קרואטיה על-פני זו של בוסניה והרצגובינה. ב-19 באוגוסט 2024 זומן לראשונה לסגל נבחרת קרואטיה, לקראת משחקי ליגת האומות 2024/2025 נגד נבחרות פורטוגל ופולין. ב-5 בספטמבר 2024 ערך את הופעת הבכורה שלו בנבחרת, בהפסד 2-1 לנבחרת פורטוגל.
חיים אישיים

סוצ'יץ' הוא בן דודו של הכדורגלן לוקה סוצ'יץ'.
תארים

אליפות בוסניה והרצגובינה (1): 2022/2023
הגביע הבוסני (1): 2022/2023
אליפות קרואטיה (1): 2023/2024
הגביע הקרואטי (1): 2023/2024
הסופר קאפ הקרואטי (1): 2023
הערות שוליים

↑  Hrvatski mediji hvale bh. talenta koji je stigao u Dinamo, Reprezentacija.ba (בבוסנית)
↑  Sport Centar, Omladinski reprezentativac BiH iz Dinamo Zagreba stigao na posudbu u Zrinjski, SPORT CENTAR, ‏2022-06-17 (ב־)
↑  Dalić objavio popis igrača za početak Lige nacija, hns.team (בקרואטית)
↑  Portugal 2-1 Croatia (Sep 5, 2024) Final Score, ESPN (באנגלית)
↑  Portugal vs. Croatia - 5 September 2024 - Soccerway, int.soccerway.com
↑  Sportske novosti - Mladi talent postaje sve važnija karika Dinama: 'Prvijenac protiv Hajduka bio bi mi najdraži gol karijere', sportske.jutarnji.hr, ‏2023-12-10 (ב־)
פויבה

ערך זה עוסק בסוג של בולען. אם התכוונתם לדמות מהמיתולוגיה היוונית, ראו .
תרשים של פויבה פשוטה
פויבה (איטלקית יחיד Foiba, רבים Foibe) הוא כינוי לבולען דמוי משפך הפוך הנפוץ במאות באזורים הקרסטיים בסלובניה, קרואטיה ואיטליה. מקורו של המונח במילה הלטינית "fŏvea" שמשמעה "נקרה". עומקה של פויבה עשוי להגיע עד 200 מטר.
ממונח זה נגזר שמו של טבח פויבה המיוחס לצבא הפרטיזנים היוגוסלבי ולמשתפי פעולה במשך מלחמת העולם השנייה ולאחריה באוכלוסייה האיטלקית, בפשיסטים ובאחרים בשטחים שכבש, בשל כך שהפויבות שימשו להחבאת גופות.
ראו גם

קראס
פיטר המבלטון

| --- | --- |

 לידה:  23 בנובמבר 1960 (בן 63) ולינגטון, ניו זילנד 
 מדינה:  ניו זילנד 
 תקופת הפעילות:  מ-1984 
 מקום לימודים:  טוי ואקאארי 
 פרסים והוקרה:  Male Actor in a Supporting Role (2000)  Outstanding Performance (2010)  Best Director Award (2014)  Outstanding Performance (2003)  שחקן השנה (2002)  Shakespeare’s Globe International Actors’ Fellow (2002) 
 פרופיל ב-IMDb
 
פיטר המבלטון (באנגלית: Peter Hambleton;‏ נולד ב 1960) הוא שחקן קולנוע, טלוויזיה, תיאטרון ובמאי ניו זילנדי. התפרסם בתפקיד הגמד הלוחם גלוויין ב"טרילוגיית ההוביט".
המבלטון שחקן תיאטרון מוערך מאוד במולדתו החל את דרכו כשחקן בניו זילנד בשנות ה-90 בסרטים "הקעקוע האחרון" בתפקיד משנה עליו זכה להערכה ו"לוחם הקשת בענן". 
בשנת 2010 השתתף בסרט המלחמה הרומנטי "Home by Christmas" שזכה להצלחה רבה בניו זילנד.
ב-2012 התפרסם המבלטון בתפקיד הגמד הלוחמני גלוויין בסרט הפנטזיה שובר הקופות של פיטר ג'קסון "ההוביט: מסע בלתי צפוי".
פילמוגרפיה > קולנוע

| סרט | תפקיד | שנה |
| --- | --- | --- |
| ההוביט: מסע בלתי צפוי | גמד, טרול | 2012 |
| ההוביט: מפלתו של סמאוג | גמד | 2013 |
| ההוביט: קרב חמשת הצבאות | גמד | 2014 |
פיטר הרינג

ליקר שרי הרינג שמייצרת החברה
פיטר הרינג (1792–1875), ממציא ה"שרי הרינג"
פיטר הרינג (Peter Heering) היא יצרנית ליקרים דנית, שהמותג המפורסם ביותר שלה הוא "שרי הרינג", ליקר דובדבנים מיוחד. לפיטר הרינג ישנה הרשאה מלכותית מיוחדת למכירת הליקר מאת מרגרטה השנייה, מלכת דנמרק ואליזבת השנייה, מלכת הממלכה המאוחדת.
החברה מייצרת את הליקרים שלה מאז שנת 1818, ומוצריה נמכרים ביותר מ-100 מדינות ברחבי העולם. הליקרים של החברה מהווים מרכיב חשוב בקוקטיילים שונים (כגון סינגפור סלינג ודם וחול), בשל הגוון האדום העז שהם מקנים למשקה.
החברה עובדת עם מספר חוות גידול דובדבנים בקרבת קופנהגן. הליקר עובר תקופת יישון של שלוש שנים. בסך הכל מיוצרים בשנה כ-13 מיליון בקבוקי שרי הרינג. לעיתים הליקר משמש גם לאפיה, כשמרבית האלכוהול מתאדה.
הערות שוליים

↑  "Cherry Heering". The Webtender. נבדק ב-8 באפריל 2013. {{cite web}}:  (עזרה)
↑  "Cherry Heering Liqueur". barnonedrinks.com. נבדק ב-8 באפריל 2013. {{cite web}}:  (עזרה)
↑  "CHERRY HEERING SLING AWARDS". The Cocktail Guru. אורכב מ-המקור ב-22 ביוני 2013. נבדק ב-8 באפריל 2013. {{cite web}}:  (עזרה)
↑  "Heering Cherry Liquer 1L". shop247.ug. אורכב מ-המקור ב-6 ביולי 2013. נבדק ב-8 באפריל 2013. {{cite web}}:  (עזרה)
עמדת פילידור

עמדת פילידור מתייחסת לרוב לעמדה חשובה בתחום הסיום בשחמט, שמדגימה טכניקה להשגת תיקו כאשר לצד המגן מלך וצריח ולצד התוקף מלך, צריח ורגלי. עמדת פילידור ידועה גם בשם נוסף "הגנת השורה השלישית" משום החשיבות של מיקום הצריח בשורה השלישית, תוך ניתוק מסלולו של המלך היריב.
העמדה נותחה על ידי פרנסואה אנדרה פילידור בשנת 1777. פילידור ניתח עמדות רבות, וחלק מהן הנושאות את שמו יפורטו להלן.
עמדת הבסיס

הלבן מגן על עמדת פילידור ומצליח להשיג תיקו .
הדיאגרמה מעלה מציגה דוגמה לעמדת פילידור.
להלן המאפיינים המרכזיים של העמדה (מנקודת ראותו של הצד המגן):
א. המלך המגן (בדיאגרמה זה המלך הלבן) נמצא בערוגת ההכתרה של הרגלי (או בערוגה סמוכה לה). הרגלי יכול להיות בכל עמודה שהיא.
ב. הרגלי של הצד התוקף עדיין לא הגיע לשורה השלישית. (בדיאגרמה זו ניצב הרגלי השחור בערוגה ה4)
ג. המלך של הצד התוקף נמצא מעבר לשורה השלישית (בדיאגרמה זו ניצב המלך השחור בערוגה ו4)
ד. הצריח של הצד המגן נמצא בשורה השלישית, ושומר על המלך היריב מלחצות אותו. (בדיאגרמה זו ניצב הצריח הלבן בערוגה א3)
השחור מעוניין להביא את המלך שלו לערוגה ה3 ולאיים במט ובכך לאלץ את הלבן להתרחק מערוגת ההכתרה של הרגלי (ה1). הצריח הלבן בשורה השלישית מונע זאת. אם השחור ייתן שח עם הצריח מהצד, הלבן ימקם בפשטות את המלך לפני הרגלי על ידי מעבר מערוגות ה1 ו-ה2. אם השחור יציע חילופי צריחים הלבן יסכים לכך, משום שסיום הרגלי הזה הוא תיקו. (ראו: מלך ורגלי נגד מלך).
מכאן שהסיכוי היחיד של השחור להתקדם היא על ידי קידום הרגלי. הרעיון הבסיסי לצד המגן הוא לשמור את הצריח על השורה השלישית עד שהרגלי מתקדם לשורה זו, ואז לתת שח למלך היריב מאחור. הנה המשך אפשרי:
1... צב2 2. צג3 צא2 3. צב3 ה3 השחור מתכנן לנוע עם מלכו ל-ו3, ואז, אם לא תהיה התנגדות, לתת מט עם הצריח או לקדם את הרגלי. הגנה פסיבית של הלבן לא תעזור!
4. צב8! משום שכעת אין השחור יכול לזוז עם מלכו ל-ה3, המסע עם הצריח לשורה האחרונה או הלפני אחרונה הוא בטוח.
4... מו3 5. צו8+ מה4 6. צה8+ המלך השחור איננו יכול להתחבא מאיומי השח ללא אובדן הרגלי, וכן אין הוא יכול להתקרב לצריח.
6... מו4 7. צו8+ מה5 8. צה8+ הצריח של הצד המגן חייב להיות או בשורה השביעית או בשורה השמינית כדי שהגנה זו תצליח.
לסיכום ההגנה: הצד המגן צריך לשמור את מלכו בטור של הרגלי היריב ולשמור את הצריח שלו על השורה השלישית עד שהרגלי יגיע לשורה זו. לאחר מכן להזיז את הצריח לשורה האחרונה או השביעית (הלפני אחרונה) ולאיים באיומי שח על המלך של הצד התוקף. אם התוקף מנסה להביא את המלך לשורה השישית על ידי הזזת הצריח לשורה זו לפני כן לחסום את איומי השחמט, הצד המגן יחליף את הצריחים ויגיע לעמדת תיקו תאורטי.
פילידור: אם שחור במסע : תיקו, אם לבן במסע הלבן זוכה.
פילידור חקר עמדה שמביאה לסוג העמדות הנזכרות כאן. בדיאגרמה זו, אם תור השחור הוא יזיז את הצריח:
1... צב4 ולאחר מכן הצריח יגיע לשורה השלישית (שלו) (בשיטת הרישום שלנו נקרא לה השורה השישית כי מקובל כיום למספר השורות מנקודת ראות הלבן.) לאחר מכן תהיה העמדה דומה באופן בסיסי לדיאגרמה מעלה, בצבעים הפוכים. אם תור הלבן לנוע הוא יזכה במשחק מדויק באופן הבא:
1. מה6 מו8 (חייב להתגונן מאיום המט ב-א8.)
2. צא8+ מז7 3. מד6 צד4+ 4. מה7 צב4 5. ה6 וזוכה.
ניתן לנצל את הרעיונות של הגנת פילידור גם כאשר הרגלי לא התקדם עדיין לעומק השטח. במקרה זה על הצריח השחור לתפוס את השורה הרביעית במקום את השורה השלישית ועל המלך השחור להיות לכל היותר ממוקם בשורה השנייה.
כאשר הרגלי מגיע לשורה של הצריח השחור, השחור ינוע לשורה השמינית כדי לתת שח למלך הלבן מאחור (בהנחה כמובן שהצריח היריב איננו עומד על שורה זו).
מלכה נגד צריח

פילידור: לבן זוכה ללא קשר מי הצד שתורו לנוע.
פילידור חקר עמדות סיום רבות. הנה עוד עמדה אותה חקר ב-1777 (ושגם היא נקראת עמדת פילידור). בעמדה זו מלכה מתמודדת מול צריח.
אם תור השחור לזוז, הוא מאבד את הצריח במהירות בגלל מזלג או מקבל מט. הנה דוגמה:
1... צב1 2. מהד8+ מא7 3. מהד4+ מא8 4. מהח8+ מא7 5. מהח7+
אם תור הלבן לזוז הוא היה מעוניין להפסיד טמפו, ולהגיע לאותה עמדה כאשר תור השחור לזוז. הלבן משיג מטרה זו על ידי טריאנגולציה :
1. מהה5+ מא8 2. מהא1+ מב8 3. מה5 וכעת חזרנו לאותה עמדה אלא שתור השחור לנוע והוא נמצא בכפאי.
נון, רב אמן אנגלי, מתאר שאם הכלים במרכז הלוח המלכה צריכה לאלץ את הצריח לכוון עמדת פילידור. נון מתאר את חלופות הנסיגה של הצריח, לשורה השנייה, השלישית והרביעית ולבסוף לעמדת פילידור. ניתן להגיע למט בתוך מגבלת 50 המסעים.
צריח ורץ נגד צריח

פילידור: אם לבן במסע הלבן זוכה.
עמדה מפורסמת נוספת שנחקרה וכונתה על שם פילידור. זהו סיום של צריח ורץ נגד צריח. הלבן זוכה משום שהמלך שלו הגיע לשורה השישית והמלך השחור ממוקם בצורה גרועה (מול המלך הלבן).
משחקים ארוכים רבים הגיעו לסיום מעין זה.
פוי

פוי
אמן קרקס מבצע פעלולים באמצעות פוי מואר.
פּוי (Poi) הוא ענף מאומנויות הקרקס שבו נעשה שימוש בשני כדורים או יותר, מחוברים לחוטים (בדרך כלל חוט וכדור אחד לכל יד אך יש וריאציות שונות לכך). ברוב השפות קרוי הפוי בשמו המקורי פוי, אך בישראל נהוג לקרוא לו "פויז" (הריבוי של פוי במאורית הוא פוי, ולכן כינוי הפוי כפויז או פויזן הוא שגיאה). משמעות המילה פוי במאורית היא 'כדור מחובר לחוט', וחפץ זה היה משמש לריקודים מאוריים ככלי ריתמי ללימוד מקצבים ולשימוש בטקסים, והיה נהוג לשימוש בעיקר על ידי נשים.
כיום השימוש בפוי המודרני שונה משמעותית, וכולל בתוכו מאפיינים רבים שנלקחו מאביזרי להטוטנות (ג'אגלינג) נוספים.
הפוי נחשב בדרך כלל לסוג של להטוטנות, ונפוץ ביותר השימוש במילה ג'אגלינג כשהכוונה היא למעשה לפוי.
התנועה הבסיסית בשימוש בפוי היא סיבוב של שני הכדורים בו זמנית לכיוון אחד בשני צידי הגוף.
סוגי פוי

פוי טניס: כדור טניס שמחובר לחוט שנגמר בידית
פוי בטריה: הצורה הנפוצה ביותר של הפויז. הבטריה דומה לטניס רק שבבטריה המשקולת היא עץ או מתכת ואחריהם סרטים, שמעוצבים בצורת גליל.
פוי סרטים: בדיוק כמו פוי טניס רק עם סרטים ארוכים הרבה יותר.
פוי אש: הפוי בנוי משרשראות ברזל והחלק התחתי שלו עשוי מחומר שאפשר להדליקו.
פוי תוצרת בית: גרבי ניילון הממולאים באורז היוצר צורת כדור. פוי זה רך ופגיעה ממנו אינה כואבת/מזיקה. נוח לשימוש ומומלץ למתחילים.
פוי אור: פוי מואר שעשוי מחוט שבקצהו כדור עם נורה. יש מספר סוגים.
פוי קונטקט: פוי שעשוי מכדור קונטקט שמחובר לחוט שבקצהו ידית פלסטיק.
ראו גם

בידור
עמנואל פסטרייך

| --- | --- |

 לידה:  16 באוקטובר 1964 (בן 59) נאשוויל, ארצות הברית 
 מקום לימודים:  אוניברסיטת ייל  אוניברסיטת טוקיו  אוניברסיטת הרווארד 
 מוסדות:  אוניברסיטת קיונג-הי 
 circlesandsquares.asia
 
עמנואל פסטרייך (בסינית: 贝一明, בקוריאנית: 임마누엘 페스트라이쉬, ביפנית: エマニュエル・パストリッチ; נולד בנאשוויל, טנסי, 7 באוקטובר 1964) הוא איש אקדמיה אמריקאי הפעיל בעיקר בקוריאה. פסטרייך הוא פרופסור באוניברסיטת קיונג היי ומנהל מכון אסיה בסיאול, הכותב על הספרות הקלאסית  של מזרח-אסיה וכמו כן על נושאים שוטפים ביחסים בינלאומיים וטכנולוגיה. סטרייך הכריז על מועמדותו לנשיא ארצות הברית כעצמאי בפברואר 2020 וממשיך במסע הבחירות שלו ונשא נאומים רבים שקראו לגישה טרנספורמטיבית לביטחון וכלכלה.
ביוגרפיה

פסטרייך למד בתיכון לוואל בסן פרנסיסקו וסיים את לימודיו בשנת 1983. לאחר מכן החל את לימודיו באוניברסיטת ייל עד לשנת 1987 שבה סיים תואר BA בסינית. תוך כדי לימודיו בקולג' למד גם באוניברסיטה הלאומית  של טאייוון. בשנת 1991 סיים את לימודיו לתואר MA בספרות השוואתית באוניברסיטת טוקיו, שם כתב את עבודת המאסטר כולה ביפנית (The Late Edo Literatus Tanomura Chikuden; The Uselessness of Painting and Poetry). לאחר מכן חזר לארצות הברית ובשנת 1998 סיים את לימודי הדוקטורט בתחום לימודי מזרח אסיה באוניברסיטת הרווארד. עבד כפרופסור באוניברסיטת אילינוי באורבנה-שמפיין, אוניברסיטת ג'ורג' וושינגטון ובית הספר הבינלאומי סולברידג' לנהול עסקים.  פסטרייך משמש כפרופסור בקולג' ליחסים בינלאומיים באוניברסיטת קיונג היי, סיאול.
עבודה ציבורית וממשלתית

פסטרייך שמש כיועץ ליחסים בינלאומיים למושל מחוז צ'ונגנאם, כיועץ ליחסי חוץ בתאגיד המחקר Daedeok Innopolis, ובשנים 2010 ו-2012 מונה לנהל את מנהל העיר והשקעות חוץ עבור העיר טג'אן.
תעסוקה

פסטרייך מנהל את מכון אסיה, קבוצת חשיבה החוקרת את נקודות המפגש בין יחסים בינלאומיים, הסביבה וטכנולוגיה במזרח אסיה. הוא שרת כיועץ ליחסים בינלאומיים והשקעות חוץ למושל מחוז צ'ונגנאם (2007 - 2008). פסטרייך שרת כמנהל KORUS House‏ (2005 - 2007), קבוצת חשיבה ליחסים בינלאומיים המתנהלת בשגרירות הקוריאנית בוושינגטון די. סי., וכעורך ראשי של Dynamic Korea,] פרסום של משרד החוץ הקוריאני על החברה והתרבות הקוריאנית.
פרסומי פסטרייך כוללים את הספרים "Novels of Park Jiwon: Translations of Overlooked Worlds", אוסף מספורי אחד מחשובי המבקרים של קוריאה הטרום-מודרנית, "The Visible Vernacular: Vernacular Chinese and the Emergence of a Literary Discourse on Popular Narrative in Edo Japan", מחקר על קליטת לשון הדבור של הספרות הסינית ביפן, "Life is a Matter of Direction, not Speed: A Robinson Crusoe in Korea", בו תיאר את חוויותיו בקוריאה, ו-"Scholars of the World Speak out About Korea's Future", סדרת ראיונות עם חוקרים מובילים כמו פרנסיס פוקויאמה, לארי וילקרסון ונועם חומסקי, על קוריאה המודרנית.
ביבליוגרפיה > ספריו

The Novels of Park Jiwon: Translations of Overlooked Worlds (2011). Seoul: Seoul National University Press. ISBN 8952111761.
The Visible Mundane: Vernacular Chinese and the Emergence of a Literary Discourse on Popular Narrative in Edo Japan (2011). Seoul: Seoul National University Press. ISBN 895211177X.
Insaeng eun sokudo anira banghyang ida: Habodeu baksa eui hanguk pyoryugi (Life is a Matter of Direction, Not of Speed: Records of a Robinson Crusoe in Korea) (2011). London: Nomad Books. ISBN 978-89-91794-56-6-03810
Segye seokhak hanguk mirae reul mal hada (Scholars of the World Speak Out About Korea’s Future) (2012). Seoul: Dasan Books. ISBN 978-89-6370-072
Han'gukin man moreu neun dareun daehan min'guk (A Different Republic of Korea—About Which Only Koreans are Ignorant) (2013). Seoul: 21 Segi Books. ISBN 978-89-509-5108-5
פיטר הינווד

| --- | --- |
אין תמונה חופשית
 לידה:  17 במאי 1946 (בן 78) אנגליה, בריטניה
 מדינה:  הממלכה המאוחדת 
 תקופת הפעילות:  מ-1965 
 פרופיל ב-IMDb
 
פיטר הינווד (באנגלית: Peter Hinwood; נולד ב-17 במאי 1946) הוא שחקן אנגלי, המוכר בשל גילום דמותו של רוקי בסרט הפולחן "מופע הקולנוע של רוקי" (1975).
חייו

הינווד עבד גם כצלם וכמודל מקצועי כאשר קידם את קריירת המשחק שלו. ב-1975 גילם את דמותו הבריאה, המשומנת, השרירית והאילמת של רוקי, בסרט פולחן אימה קלאסי, "מופע הקולנוע של רוקי". קול השירה של רוקי דובב בשלב הפוסט-פרודקשן על ידי הזמר האוסטרלי טרוור ווייט. וייט והינווד רואיינו על כך על ידי סקוט מייקלס, בספרו משנת 2002 -‏ "Rocky Horror: From Concept to Cult".
דמות "היצירה" של ד"ר של פרנק נ' פורטר היה התפקיד המשמעותי ביותר בקריירת המשחק הקצרה של הינווד. הינווד גילם בעבר את האל הרמס היווני ב"הרפתקאותיו של יוליסס", מיני סדרה בטלוויזיה בריטית, בשנות ה-1960 המאוחרות. הוא הופיע בסרט אימה אחר לפני רוקי, בדמותו של גאי במקאברה "טאם לין" של רודי מק'דאוול. אחרי "רוקי" הופיע בדרמה הרומית ההיסטורית "סבסטיאן" של פול המפריס ודרק ג'רמן.
כיום, הינווד הוא סוחר עתיקות בלונדון. בשנת 2000 אמר למגזין People שהיו שלוש סיבות לכך שבחר שלא להמשיך לחלוב את התהילה מ"מופע הקולנוע של רוקי": "אחת, אני לא יכול לשחק. שתיים, אני מתכווץ במבוכה בכל פעם שאני רואה את עצמי בסרט. שלוש, אני מתענג על חיים שקטים, שלווים". הינווד גם גילה כי בשנת 1994 מצא את מכנסי הזהב שלבש בסרט, ומכר אותם באמצעות בית מכירות בכ-1,000 דולר; כיום הם חלק מאוסף מזכרות ברשת המסעדות הארד-רוק קפה, הם היו מוצגים לזמן מה בסניף של הרשת במירטל ביץ' בדרום קרוליינה, וכיום ניתן לראות אותם בסניף באורלנדו.
הערות שוליים

↑  Lovatt-Smith, Lisa (1997). London Living, p. 100. Whitney Library of Design, an imprint of Watson-Guptill Publications, New York. ISBN 0-8230-836-4.
↑  "Let's Do the Time Warp Again". People. 9 באוקטובר 2000. נבדק ב-19 באוקטובר 2010. {{cite web}}:  (עזרה)
↑  "Item 008633 Peter Hinwood - The Rocky Horror Picture Show - Rocky's gold shorts". נבדק ב-28 בינואר 2013. {{cite web}}:  (עזרה)
| --- | --- |
בקרת זהויות :  LCCN: n97854734  VIAF: 50986593   WorldCat (עם VIAF): 50986593
פטר סטמבוליץ'

פטר סטמבוליץ' (בסרבית: Петар Стамболић, הגייה על פי האלפבית הפונטי הבין-לאומי: [pětar stambǒliːt͡ɕ]; 12 ביולי 1912–21 בספטמבר 2007) היה פוליטיקאי סרבי קומוניסטי ששירת כראש ממשלת הרפובליקה הפדרלית הסוציאליסטית של יוגוסלביה מ-1963 ועד 1967, וכנשיאה בשנים 1982–1983.